రమాకాంత్ గోస్వామి

రమాకాంత్ గోస్వామి (జననం 29 అక్టోబర్ 1944) ఢిల్లీ రాష్ట్రానికి చెందిన రాజకీయ నాయకుడు. ఆయన ఢిల్లీ శాసనసభకు నుండి మూడుసార్లు ఎమ్మెల్యేగా ఎన్నికై పరిశ్రమల, కార్మిక, ఎన్నికలు, చట్టం & న్యాయ, పార్లమెంట్ వ్యవహారాలు, రవాణా, న్యాయ శాఖ మంత్రిగా  పని చేశాడు.

రాజకీయ జీవితం
రమాకాంత్ గోస్వామి భారత జాతీయ కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1998 ఢిల్లీ శాసనసభ ఎన్నికలలో పటేల్ నగర్ శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి మేవా రామ్ ఆర్యపై 5,594 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 2003 ఢిల్లీ శాసనసభ ఎన్నికలలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి మహేష్ చద్దాపై 14,176 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు.

రమాకాంత్ గోస్వామి 2008 ఢిల్లీ శాసనసభ ఎన్నికలలో రాజిందర్ నగర్ శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి ఆశా యోగిపై 5,406 ఓట్ల మెజారిటీతో గెలిచి వరుసగా మూడోసారి ఎమ్మెల్యేగా ఎన్నికై షీలా దీక్షిత్ మంత్రివర్గంలో పరిశ్రమల, కార్మిక, ఎన్నికలు, చట్టం & న్యాయ, పార్లమెంట్ వ్యవహారాలు, రవాణా, న్యాయ శాఖ మంత్రిగా పని చేశాడు. ఆయన 2013 ఢిల్లీ శాసనసభ ఎన్నికలలో ఐఎన్‌సీ అభ్యర్థిగా పోటీ చేసి 20,817 ఓట్లతో మూడోస్థానంలో నిలిచాడు.

 మూలాలు 

వర్గం:ఢిల్లీ వ్యక్తులు
వర్గం:ఢిల్లీ రాజకీయ నాయకులు
వర్గం:భారత జాతీయ కాంగ్రెస్ నాయకులు